ExpressVPN

לוגו השירות
ExpressVPN הוא שירות VPN שמספקת החברה הרשומה באיי הבתולה הבריטיים, Express VPN International Ltd.<ref name="expressvpn-tos"></ref> התוכנה משווקת ככלי פרטיות ואבטחה המקודד את תעבורת הרשת של המשתמשים וממסך את כתובות ה-IP שלהם.<ref></ref>

בספטמבר 2021 דווח שלשירות יש 3 מיליון משתמשים.<ref name="economic"></ref>

== היסטוריה ==
חברת האם של ExpressVPN, Express VPN International Ltd, נוסדה בשנת 2009 על ידי פיטר בורצ'הרדט ודן פומרנץ, שני יזמים סדרתיים שהם גם בוגרי בית הספר וורטון.<ref></ref> חברת האם פועלת תחת השם ExpressVPN.

בדצמבר 2019 הפכה ExpressVPN לחברה מייסדת של VPN Trust Initiative, שדולה הפועלת למען בטיחות צרכנים באינטרנט.<ref></ref>

במאי 2020 פרסמה החברה פרוטוקול חדש שפיתחה עבור ExpressVPN בשם Lightway, המיועד לשפר את מהירויות הקישוריות ולהפחית את צריכת החשמל.<ref name="techradar1"></ref> באוקטובר הצטרף מייסד מעבדת הפרטיות של ייל, שון אובראיין, למעבדת האבטחה הדיגיטלית של ExpressVPN כדי לערוך מחקר מקורי בתחומי הפרטיות ואבטחת הסייבר.<ref></ref>

ב-13 בספטמבר 2021 דווח ש-ExpressVPN נרכשה על ידי Kape Technologies, חברה לפרטיות ואבטחה הרשומה בבורסה לניירות ערך בלונדון שבבעלות טדי שגיא, המפעילה שלושה שירותי VPN אחרים: Private Internet Access, CyberGhost ו-ZenMate.<ref name="bloomberg"> [https://web.archive.org/web/20220304024015/https://www.bloomberg.com/tosv2.html?vid=&uuid=6c41be41-9b64-11ec-8e23-436242707456&url=L25ld3MvYXJ0aWNsZXMvMjAyMS0wOS0xMy9rYXBlLXRlY2hub2xvZ2llcy1hZ3JlZXMtdG8tYnV5LWV4cHJlc3N2cG4tZm9yLTkzNi1taWxsaW9uJTdD Archived.]</ref><ref></ref> בעת הרכישה היו ל-ExpressVPN, על פי הדיווחים, 3 מיליון משתמשים.<ref name="economic"/> ExpressVPN announced in September 2021 that they would remain a separate service from existing Kape brands. בספטמבר 2021 הודיעה ExpressVPN שהשירות שלה יישאר נפרד מהמותגים הקיימים של Kape.

== תכונות ==
ExpressVPN הוציאה יישומים עבור Windows, macOS, iOS, אנדרואיד, לינוקס ונתבים.<ref></ref> היישומים משתמשים בהצפנת 4096-bit CA, AES-256-CBC ו-TLSv1.2 לאבטחת תעבורת המשתמשים.<ref></ref> פרוטוקולי ה-VPN הזמינים כוללים את ,Lightway OpenVPN (עם (TCP/UDP SSTP, L2TP/IPSec ו-PPTP.<ref></ref>

התוכנה כוללת גם מאפיין של DNS חכם בשם MediaStreamer שנועד להוסיף יכולות VPN להתקנים שלא תומכים בהן, ויישום לנתב המאפשר להתקין VPN בנתב ולעקוף התקנים לא נתמכים כגון קונסולות משחקים.<ref></ref>

ExpressVPN היא תאגיד רשום באיי הבתולה הבריטיים, מדינה ידידותית לפרטיות שאין לה חוקי שימור נתונים ומהווה תחום שיפוט נפרד מבריטניה.<ref name="cnet1"></ref>

חברת האם של ExpressVPN מפתחת גם כלים לבדיקת דליפות המאפשרים למשתמשים לקבוע אם ספק ה-VPN שלהם מדליף תעבורת רשת, DNS או כתובות IP אמיתיות בזמן הקישור ל-VPN, למשל במעבר מחיבור אלחוטי לחיבור קווי לאינטרנט.<ref></ref>

=== שרתים ===
נכון לאוגוסט 2021, הרשת של ExpressVPN, המונה 3,000 שרתים, כיסתה 160 מיקומים של שרתי VPN על פני 94 מדינות.<ref></ref>באפריל 2019 הודיעה ExpressVPN שכל שרתי ה-VPN שלה פועלים עם זיכרון נדיף (RAM) בלבד ולא עם דיסקים קשיחים. זו הייתה הדוגמה הראשונה בענף ה-VPN לתצורה כזו של אבטחת שרתים, שנקראה TrustedServer.<ref></ref>

=== פרוטוקול Lightway ===
Lightway הוא פרוטוקול ה-VPN בקוד פתוח של ExpressVPN. הוא דומה לפרוטוקול WireGuard אך משתמש בהצפנת wolfSSL לשיפור המהירות במכשירים כמו נתבים וטלפונים חכמים. הוא לא פועל בליבה של מערכת ההפעלה, אך הוא קל משקל כדי לתמוך בפעולות מבדק. על פי הדיווחים הוא מהיר פי שניים מ-OpenVPN, ותומך ב-TCP וב-UDP.<ref></ref>

== ביקורות ==
באוקטובר 2017 זכה השירות ל-4.5 מתוך 5 כוכבים מ-TechRadar, שכינה אותו "שירות איכותי עם לקוחות מובחרים, מבחר גדול של מיקומים וביצועים אמינים."<ref name="techradar-expvpn-review"></ref>

בשנת 2018 בדק אתר אבטחת הסייבר Comparitech את כלי בדיקת הדליפות של ExpressVPN על 11 שירותי VPN פופולריים ומצא דליפות בכל ספקי ה-VPN מלבד ExpressVPN. עם זאת, הם הבהירו, "למען ההגינות, ExpressVPN בנתה את כלי הבדיקה והפעילה אותם על יישום ה-VPN שלה לפני פרסום מאמר זה, כך שהיא כבר תיקנה את הדליפות שגילתה בתחילה."<ref></ref>

השירות זכה ל-4.5 מתוך 5 כוכבים מ-VPNSelector בסקירה שנערכה ביולי 2019, מה שהפך אותו לראשון מבין ספקי ה-VPN.<ref name="vpnselector-expvpn-review"></ref>

בשנת 2020 ציין כתב העת הטכנולוגי TechRadar את ExpressVPN כבחירת העורך שלו.<ref></ref>

בשנת 2021 ציינו TechRadar ו-CNET את השירות כבחירת העורכים שלהם.<ref name="techradarVPN"></ref><ref name="cnetVPN"></ref>

==קישורים חיצוניים==
* 

== הערות שוליים ==

קטגוריה:חברות תוכנה
קטגוריה:אתרי אינטרנט שהושקו ב-2009